Δημήτρης Μυστακίδης

Ο Δημήτρης Μυστακίδης (Μάρτιος 1970) είναι Έλληνας τραγουδοποιός. Η μουσική του έχει συνδεθεί αρκετά με την Αλίκη Βουγιουκλάκη.

Βιογραφία 
Ο Δημήτρης Μυστακίδης γεννήθηκε στη Θεσσαλονίκη το Μάρτιο του 1970. Σπούδασε θεωρητικά στο Σύγχρονο Ωδείο Θεσσαλονίκης. Μετρά πολλά χρόνια επαγγελματικής ενασχόλησης με τη μουσική. Θεωρείται μουσικός με συνθέσεις ευαίσθητες και συναισθηματικά φορτισμένες.

Σε αυτή την πορεία έχει συνεργαστεί με κορυφαίους καλλιτέχνες (συνθέτες, μουσικούς, ερμηνευτές) και έχει συμμετάσχει σε πάνω από 100 ηχογραφήσεις δίσκων. Από το 1994 ως το 2004 συμμετείχε στη μπάντα «Λοξή Φάλαγγα» του Νίκου Παπάζογλου παίζοντας κιθάρα και λαούτο, ενώ από το 2002 έως σήμερα συνεργάζεται με τον Θανάση Παπακωνσταντίνου.

Από το 2001 είναι καθηγητής στο τμήμα Λαϊκής και Παραδοσιακής Μουσικής του ΤΕΙ Ηπείρου, όπου, ως εμπειροτέχνης , διδάσκει λαϊκή κιθάρα και σύνολα, ενώ από το 2014 διδάσκει στο μεταπτυχιακό τμήμα της Σχολής Μουσικής Επιστήμης και Τέχνης του Πανεπιστημίου Μακεδονίας. Πήρε μέρος στη διεθνή συνάντηση λαουτοειδών που πραγματοποιήθηκε στο Μέγαρο Μουσικής Αθηνών τον Απρίλιο του 2005, μαζί με άλλους 15 δεξιοτέχνες από όλη τη Μεσόγειο

Με την κυκλοφορία του πρώτου του προσωπικού δίσκου «16 Ρεμπέτικα με Κιθάρα» το 2007 έφερε στην πρώτη γραμμή την λαϊκή κιθάρα και την ιδιαίτερη τεχνική της. Ο δίσκος αυτός έγινε αφορμή για να δημιουργηθεί ένα ολόκληρο ρεύμα νέων κιθαριστών που μελέτησαν και ανέπτυξαν την ξεχασμένη τεχνική της λαϊκής κιθάρας.

Έχει εκδώσει 2 βιβλία. Το πρώτο, από τη σειρά «Παραδοσιακή Μουσική», το «Λαούτο, Τροπικότητα & Εναρμόνιση» και το δεύτερο, από τη σειρά «Αστική Λαϊκή Μουσική», το «Λαϊκή Κιθάρα, Τροπικότητα και Εναρμόνιση»

Δισκογραφία

Παραπομπές

Πηγές 
http://www.dimitrismystakidis.gr/gr_bio/

http://www.dimitrismystakidis.gr/

https://music.uoi.gr/dimitris-mystakidis/

https://www.onassis.org/el/people/dimitris-mystakidis

https://www.musicity.gr/diskografia-entehno-arheio/edo-ekei-dimitris-mystakidis-album

https://www.ogdoo.gr/diskografia/nees-kyklofories/h-amerika-tou-dimitri-mystakidi

https://www.ogdoo.gr/diskografia/diskoi-pou-den-ksexasa/pafranidis-mystakidis-mpaglamades-kai-tzourades